ועדת הכלכלה, כנסת 17, פרוטוקול מספר 476, 2008-01-29 00:00

גלעד ארדן: גם מעל לדוכן אני לא מכיר את זה שעד כדי כך מתערבים לדובר בתכנים שלו, ו ככל שזה יחרוג ממה שסביר –אני אפסיק אותו.

גלעד ארדן: אבל אני חושב שעדיין אפשר לאפשר לו להציג, בדיוק כמו שעשיתי בדיון הקודם ובדיונים אחרים.

דב חנין: אני אהיה מאד קצר אם לא יפריעו לי בקריאות ביניים.

דב חנין: הבקשה לרביזיה מתבקשת על שני נושאים, רק כדי שחברי הכנסת יידעו במה מדובר - -

גלעד ארדן: אני הרי בעד הרביזיה, אז אני אבקש לעשות את זה עניינית, אני לא מבקש למשוך את זה.

גלעד ארדן: אל תתנו לי הזדמנות למשוך את זה.

דב חנין: הבקשה לרביזיה בעצם נוגעת בשני דברים שנמצאים בחוק.

דב חנין: אני אומר את זה רק לטובת חברי הכנסת שלא השתתפו ביון הקודם.

דב חנין: העניין האחד נוגע למה שנקרא - -

יואל חסון: אדוני היושב ראש, באמת.

יואל חסון: בחיים לא ראיתי דיון על רביזיה שיורד לרזולציות כאלה.

גלעד ארדן: איזה רזולציות?

גלעד ארדן: עוד לא התחלנו לרדת.

יואל חסון: יש דברים שכולנו כבר יודעים.

יואל חסון: אתה אפילו מאבד את אלה שבאו לעזור לך, הם עוד מעט ייצאו.

דב חנין: אני אומר בדקה, חבל, באמת אין לי מטרה למשוך את הדיון.

גלעד ארדן: אני, בשעה 14:30 צריך ללכת .

גלעד ארדן: אם עד אז לא תהיה רביזיה, נאלץ לדחות אותה למועד אחר.

גלעד ארדן: אז אני מציע לאפשר לדובר לדבר.

גלעד ארדן: אני מאד אשתדל לקיים את ההצבעות עד 14:30, אפילו מתחייב שהם יתקיימו עד אז.

דב חנין: הרביזיה, אדוני, מתבקשת בשני נושאים.

דב חנין: האחד מהם - תיקון סעיף 3 שעושה, לדעתי, מהפכה בלתי נחוצה – אגב, לא קשורה רק לנושא הספציפי של שילוט בנתיבי אילון אלא עושה מהפכה שלמה בסמכויות האישור של הוועדה המקומית לעומת הוועדה המחוזית.

דב חנין: אני מבין מה היתה המטרה לדבר הזה, אבל אני חושב שהדבר הזה כפי שהוא מנוסח כרגע הוא לא נכון, הוא מחטיא בגדול את המטרות של החוק שאני מתנגד להן, אבל מעבר למטרות – הוא גם הולך דרך ארוכה נוספת, וכמובן – מעבר לזה אני מבקש רביזיה גם על העניין השני של הצעת החוק, שבעצם יוצרת חוק ספציפי, לא נכון, לא ראוי, לא מתאים, חפוז, לא משתלב בעקרונות של זהירות מונעת בנושא השילוט בדרכים.

דב חנין: אלה נושאים שנידונו בהרחבה בוועדה ולא אחזור עליהם כאן.

דב חנין: אם תתקבל הבקשה תהיה לי הזדמנות לנמק.

יואל הדר: אני היועץ המשפטי של המשרד לביטחון פנים – אחרי הישיבה הקודמת קיבלנו מכתב מעורך הדין של חברות השילוט, כך הוא הגדיר את עצמו, ובו הוא משתלח בקצין המשטרה שבפעם שעברה דיבר פה.

יואל הדר: הוא טען, בין היתר טענות שקצין המשטרה שיקר –או: "דיבר לא אמת" כהגדרתו.

יואל הדר: ותבע חקירה.

יואל הדר: המכתב מונח בפניכם, המכתב של אותו עורך הדין.

יואל הדר: סברתי שמין הראוי, וגם על דעת השר לביטחון פנים, שמאחר וקצין המשטרה הביע את דעתו המקצועית ודעתו המקצועית היתה שיש בעיה בחוק הזה מבחינה בטיחותית, לא מכל סיבה אחרת – מבחינת הבטיחות בדרכים, מן הראוי היה שקצין המשטרה יביע את דעתו, יאמר אותה, ידגיש אותה, וכל מה שהוא אמר הוא אמר בגלל יושרה מקצועית שלו.

יואל הדר: רציתי לחזור ולהדגיש את העניין הזה ולהביע את מחאתנו ומורת רוחנו וגם את מורת רוחה של הוועדה – כך אני מקווה – מהמכתב המשתלח שלא היה במקום, לא בוועדה, ובאופן כללי הוא לא היה ראוי למכתב כזה כנגד אותו קצין שהביע את דעתו.

יורם מרציאנו: אני מצטרף לבקשה שלך.

גלעד ארדן: אם כך אנחנו עוברים להצבעה.

גלעד ארדן: מי שבעד – משמע שהוא בעד הרביזיה שביקש חבר הכנסת חנין, והוא בעד לפתוח מחדש את הדיון בהצעת החוק.

גלעד ארדן: מי שנגד – מתנגד.

לאה ורון: חבר הכנסת במקום חברת הכנסת רונית תירוש – נגד חבר הכנסת מיכאל נודלמן במקום חבר הכנסת דוד טל – נ גד חבר הכנסת יואל חסון – נגד חבר הכנסת אמנון כהן – נגד חבר הכנסת יעקב מרגי – נגד חבר הכנסת יורם מרציאנו – נגד חבר הכנסת עמיר פרץ במקום חבר הכנסת אבישי ברוורמן – נגד חבר הכנסת יעקב גלזר במקום חבר הכנסת יצחק זיו – נגד חבר הכנסת יעקב כהן – בעד חבר הכנסת ראובן ריבלין במקום חבר הכנסת משה כחלון – בעד חבר הכנסת אליהו גבאי – לא נמצא חבר הכנסת סטס מיסז'

לאה ורון: ניקוב במקום חבר הכנסת רוברט אילאטוב – נגד חברת הכנסת סופה לנדבר במקום חבר הכנסת ישראל חסון – נגד חבר הכנסת חנא סוויד – נגד חבר הכנסת גלעד ארדן – בעד 3 חברי כנסת בעד, 11 נגד.

גלעד ארדן: זו עוד בקשה שהממשלה נגד החוק.

לאה ורון: לפיכך הבקשה לרביזיה נדחתה.

גלעד ארדן: תודה, הישיבה נעולה.